RAZPIS

ZA MOBILNOST ŠTUDENTOV ZA NAMEN PRAKSE

PO PROGRAMU ERASMUS+, KLJUČNA AKTIVNOST 1

##### **NAZIV IN SEDEŽ IZVAJALCA JAVNEGA RAZPISA**

Izvajalec javnega razpisa je Šola za hortikulturo in vizualne umetnosti Celje, VSŠ, Ljubljanska cesta 97, 3000 Celje (v nadaljevanju ŠHVU).

##### **NAMEN IN CILJ JAVNEGA RAZPISA**

Ta razpis se nanaša na zbiranje prijav za mobilnost študentov za namen prakse (KA 1).

Program študentom in nedavnim diplomantom omogoča, da v okviru svojega študija ali v obdobju 12 mesecev po diplomi opravi mobilnost za namen prakse v podjetju ali drugi ustrezni organizaciji v eni izmed držav članic EU in tretjimi državami, pridruženimi programu Erasmus+.

Trajanje mobilnosti prakse je omejeno na najmanj 2 do največ 12 mesecev.

Cilji mobilnosti za namen prakse so:

* izboljšan učni uspeh
* boljša zaposljivost
* okrepljena samoiniciativnost in podjetništvo
* večja samostojnost in samozavest
* izboljšano znanje tujih jezikov
* okrepljena medkulturna zavest
* aktivnejša udeležba v družbi

Mobilnost za namen prakse v tujini v okviru programa Erasmus+ mora biti vsebinsko povezano s področjem študija študenta.

Sodelujoče države so države članice EU in, Islandija, Lihtenštajn, Norveška, Republika Turčija, Republika Srbija, Republika Severna Makedonija, nekatere tretje države, ki niso pridružene programu (glej Vodnik str. 34) in tretje države, ki niso pridružene programu (Andora, Monako, San Marino, Vatikanska mestna država, Ferski otoki, Švica, Združeno kraljestvo).

Študent lahko opravlja mobilnost za namen prakse v

* katerakoli javni ali zasebni organizaciji, ki je aktivna na trgu dela ali področju izobraževanja, usposabljanja in mladine. Npr.:
  + - javno ali zasebno, malo, srednje ali veliko podjetje
    - javni organ na lokalni, regionalni ali nacionalni ravni
    - veleposlaništvo ali konzularno predstavništvo države članice EU ali tretje države
    - socialni partner, tudi gospodarske zbornice, obrtniška združenja
    - raziskovalni inštitut
    - fundacija
    - šola, zavod, center za izobraževanje
* neprofitna organizacija
* organ, ki zagotavlja poklicno usmerjanje, poklicno svetovanje in informacijske storitve
* visokošolska institucija, ki je nosilka ECHE listine.

Izbor Erasmus študentov opravi komisija ŠHVU, VSŠ, na pravičen in transparenten način.

##### **POGOJI ZA KANDIDIRANJE NA JAVNEM RAZPISU**

* 1. **Pogoji za kandidiranje**

Na razpis se lahko prijavi študent Šole za hortikulturo in vizualnih umetnosti Celje, Višje strokovne šole, ki izpolnjuje osnovne pogoje za pridobitev statusa “Erasmus študenta”, ki jih določa program:

* da je državljan Republike Slovenije,
* do bo njegova mobilnost trajala najmanj 2 meseca,
* da ima aktiven status študenta na ŠHVU, z izjemo diplomantov, ki se prijavijo v zadnjem letniku študija in opravijo praktično izobraževanje po končanem študiju, vendar ne kasneje kot v 12 mesecih po opravljeni diplomi.
  1. **Vsebina in priprava vloge**

Za prijavo na javni razpis mora prijavitelj predložiti popolno vlogo, ki vsebuje:

* prijavni obrazec
* življenjepis (Europass)
* motivacijsko pismo
* druge reference na strokovnem področju

##### **MERILA ZA IZBOR UDELEŽENCEV IN NAČIN IZBIRE**

* samostojnost pri iskanju podjetja za praktično usposabljanje v tujini
* dosedanji študijski uspeh; upošteva se povprečna ocena vseh opravljenih izpitov
* motivacijsko pismo
* druge reference na strokovnem področju

Komisjo za izbor udeležencev bodo sestavljali najmanj 3 člani:

* ravnateljica VSŠ
* organizator praktičnega izobraževanja
* predstavnik študentskega sveta
* institucionalni Erasmus koordinator

V primeru večjega števila kandidatov, ki enakovredno izpolnjujejo vse pogoje in kriterije, lahko komisija opravi še osebne razgovore.

##### **OBVEŠČANJE O IZBORU**

Prijavljeni kandidati bodo o izboru obveščeni najkasneje v roku 14 dni po zaključku razpisa.

##### **UGOVOR**

Morebitne ugovore zoper sklepe iz prejšnje točke javnega razpisa lahko prijavitelji vložijo pri ravnateljici, v roku 5 delovnih dni od vročitve sklepa. O ugovoru s sklepom odloči pristojna komisija. V ugovoru morajo biti v pisni obrazložitvi natančno opredeljeni razlogi, zaradi katerih je ugovor vložen. Predmet ugovora ne morejo biti postavljena merila za ocenjevanje vlog.

##### **FINANČNA PRAVILA**

**Individualna podpora**

S projektom številka 2022-1-SI01-KA131-HED-000053973 smo pridobili sredstva v višini **4.510,00 EUR**. Sredstva so na razpolago do **31. 7. 2024** in so namenjena mobilnosti študentov in osebja.

Nepovratna sredstva EU iz programa Erasmus+ za individualno podporo, ki se bodo zagotovila študentom, bodo odvisna  
od smeri njihove mobilnosti med njihovo državo pošiljateljico in državo gostiteljico, kot sledi:  
• mobilnost v državo s podobnimi življenjskimi stroški: študenti bodo prejeli nepovratna sredstva EU v srednji  
vrednosti (292-606 eur/mesec);  
• mobilnost v državo z višjimi življenjskimi stroški: študenti bodo prejeli nepovratna sredstva EU v višji vrednosti (348-674 eur/mesec);  
• mobilnost v državo z nižjimi življenjskimi stroški: študenti bodo prejeli nepovratna sredstva EU v nižji vrednosti 225-550 eur/mesec).

V primeru mobilnosti študentov za prakso mora študent prejeti dodatek za individualno podporo in znaša **100 EUR/mesec**.

Študenti in mladi diplomanti z manj priložnostmi prejmejo dodatni znesek v višini **250 EUR** na mesec, ki se prišteje  
njihovim nepovratnim sredstvom EU iz programa Erasmus+ za individualno podporo.

Dan začetka mobilnosti je prvi dan, ko mora biti študent prisoten na organizaciji gostiteljici, datum konca pa zadnji dan, ko mora biti študent prisoten na organizaciji

Študent, ki odhaja v tujino, še naprej prejema celoten znesek morebitne nacionalne štipendije.

Študenti s posebnimi potrebami lahko zaprosijo za dodatna sredstva.

Pravice, obveznosti in odgovornosti študentov pri dodelitvi finančne pomoči bodo konkretneje opredeljene v Pogodbi o finančni dotaciji, ki jo mora študent ŠHVU skleniti pred odhodom v tujino.

**Dotacija Erasmus+ le sofinancira stroške bivanja v tujine in ne pokrije stroškov v celoti.**

##### **NAČIN PRIJAVE IN ROK ZA ODDAJO VLOG**

Študent, ki želi praktično usposabljanje opravljati v tujini, izpolni prijavni obrazec z obveznimi prilogami in ga odda v zaprti kuverti osebno v referatu VSŠ ali pošlje priporočeno po pošti na naslov:

Šola za hortikulturo in vizualne umetnosti, Višja strokovna šola

Ljubljanska cesta 97

3000 Celje

“ERASMUS+ 2019”

Rok za oddajo vlog: **31. januar 2023**

Dodatne informacije lahko dobite na <http://www.erasmusplus.si/> in <http://www.hvu.si/index.php/visja-sola/514-erasmus>

Institucionalni Erasmus koordinator: Tjaša Ogrizek (tjasa.ogrizek@gmail.com)